Diari Oficial de la Generalitat Valenciana


Sumari del DOGV 9903, del 29-07-2024 (2024/7720)

RESOLUCIÓ de 15 de juliol de 2024, de la Conselleria d’Hisenda, Economia i Administració Pública per la qual s’autoritza una generació de crèdit de la Conselleria de Sanitat per a generar crèdits procedents del Ministeri de Sanitat, per un import total de 4.238.038,91 euros (expedient 10.015.24).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9903

Data del DOGV
:   29-07-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/7720

CVE
:   VYKT-F-9471-3815

Data del document
:   15-07-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

El Ple del Consell Interterritorial del Sistema Nacional de Salut de 21 de desembre de 2023 va acordar la distribució de crèdit a les comunitats autònomes amb càrrec al pressupost del Ministeri de Sanitat per un import total de 99.192.229,00 euros per a l’ampliació de la cartera de genòmica en el Sistema Nacional de Salut, en el marc del component 18, «Renovació i ampliació de les capacitats del Sistema Nacional de Salut», inversió 5, «Pla per a la racionalització del consum de productes farmacèutics i foment de la sostenibilitat», del Pla de Recuperació, Transformació i Resiliència.

La Comunitat Valenciana va rebre els imports següents:

– 2.245.067,41 euros per a l’ampliació del catàleg de proves genètiques de l’SNS a través de la compra dels equips necessaris.

– 1.992.971,50 euros per a l’operativitat d’un sistema d’informació per a la integració de la informació genòmica a escala nacional.

Els dos imports van ser transferits pel Ministeri de Sanitat el 29 d’abril de 2024.

La Conselleria de Sanitat pretén realitzar diferents inversions, dividides en subconceptes. D’una banda, la Direcció General de Cartera Comuna de Servicis de l’SNS i Farmàcia (DGCiF) durà a terme l’ampliació del catàleg de proves genètiques de l’SNS a través de la compra dels equips necessaris. D’altra banda, la Direcció General de Salut Digital i Sistemes d’Informació de l’SNS (DGSDSI) gestionarà la creació d’un sistema d’informació per a la integració de la informació genòmica a escala nacional. A més, per part de l’òrgan responsable de la tramitació dels contractes d’esta mesura, està prevista la licitació d’una compra d’equips de medicina de precisió i un sistema d’informació per a la plataforma genòmica, per la qual cosa es considera que els subconceptes de gasto 62587 i 64841, així com els projectes d’inversió QI14000016 i QI14000017, són els més adequats, atesa la naturalesa prevista del gasto.

En conseqüència, segons el que s’ha exposat anteriorment, i vist que estos fons finalistes no van ser previstos inicialment en el pressupost de 2024, a fi d’aplicar-los a la finalitat per a la qual han sigut transferits, es proposa per part de la Conselleria de Sanitat l’aprovació d’una generació de crèdit per un import total de 4.238.038,91 euros en el capítol 6 del programa 412M00.

D’acord amb el que disposen els articles 21 i 24 de la Llei 8/2023, de pressupostos de la Generalitat per a l’exercici 2024, i considerant la competència per a resoldre, de conformitat amb el que establix la Resolució de 12 de febrer de 2024 (DOGV 9792, de 20 de febrer), de delegació de determinades competències en òrgans de la Conselleria d’Hisenda, Economia i Administració Pública,

RESOL

*Primer*

Autoritzar una generació de crèdit, en el pressupost d’ingressos de la Generalitat de l’exercici 2024, en l’aplicació 701.92, Transferències Estat. Àrea de Sanitat. MRR, amb codi de fons MR23000010, per un import de 4.238.038,91 euros.

*Segon*

Autoritzar una generació de crèdit, en el pressupost de gastos de la Generalitat de l’exercici 2024, d’acord amb el detall següent:

|  |  |  |  |
| --- | --- | --- | --- |
| *Aplicació pressupostària* | *Projecte d’inversió* | *Codi de fons* | *Import* |
| N78974421MS18901.X.130G19.29926 | QI14000016 | MR23000010 | 2.245.067,41 |
| M67373459GO66376.C.639O98.57410 | QI14000017 | MR23000010 | 1.992.971,50 |
| TOTAL | | | 4.238.038,91 |

  

*Tercer*

Com a conseqüència dels imports generats, es modifica l’FP3 del programa 412M00 als efectes oportuns.

*Quart*

Vist que la generació de crèdit se sol·licita en el projecte d’inversió QI140, Equips i material informàtic de centres hospitalaris, projecte que no existix en el programa 412M00, és procedent autoritzar addicionalment la inclusió d’este projecte d’inversió en l’annex d’inversions reals del programa esmentat.

  

València, 15 de juliol de 2024

Carlos Pablo Gracia Calandín

Sotssecretari de la Conselleria d'Hisenda, Economia i Administració Pública